Diari Oficial de la Generalitat Valenciana


Sumari del DOGV 6424, del 24-12-2010 (2010/13227)

ACORD de 23 de desembre de 2010, del Consell, pel qual s'amplia el capital social i es modifiquen els Estatuts Socials de la Mercantil Projecte Cultural de Castelló, SA.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6424

Data del DOGV
:   24-12-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/13403


Data del document
:   23-12-2010

Organisme emissor
:   Projecte Cultural de Castelló, SA

Tipus de document
:   Acord

Descriptors 

:   * Projecte Cultural de Castelló, SA
    * ampliació de capital
    * legislació
    * reglament intern
    * societat mercantil
    * capital social
    * empresa pública

ACORD de 23 de desembre de 2010, del Consell, pel qual s'amplia el capital social i es modifiquen els Estatuts Socials de la Mercantil Projecte Cultural de Castelló, SA. [2010/13534]  
El Consell, en la reunió del dia 23 de desembre de 2010, va adoptar l'acord següent:  
Mitjançant el Decret 203/1997, d'1 de juliol, el Consell va crear la societat Projecte Cultural de Castelló, SA, com a empresa pública de la Generalitat.   
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix en els seus articles 285.1 i 296.1 que la modificació dels Estatuts, així com l'ampliació del capital social, correspon acordar-les a la Junta General d'Accionistes.   
La Generalitat és l'únic soci de la mercantil Projecte Cultural de Castelló, SA, per la qual cosa correspon al Consell, constituït en Junta General d'Accionistes, amb el caràcter d'Universal, adoptar l'acord d'ampliació del seu capital social, de conformitat amb el que establixen els Estatuts socials, aprovats pel Decret 203/1997.   
Per tot això, el Consell, constituït en Junta General d'Accionistes, amb el caràcter d'Universal, de la mercantil Projecte Cultural de Castelló, SA, accepta per unanimitat la realització de la Junta i els punts següents de l'orde del dia per a la reunió:   
1. Ampliació del capital social de la mercantil en onze milions cinc-cents sis mil tres-cents setanta-quatre euros i setanta-quatre cèntims (38.391.838,74 €), per mitjà de l'emissió de 3.829 noves accions nominatives de 3.005,06 euros de valor nominal cada una, numerades de la 14.974 a la 18.802, ambdós inclusivament, de la mateixa sèrie i classe que les ja existents i amb els mateixos drets.   
2. Modificació de l'article 7 dels Estatuts socials per a fixar el capital social en cinquanta-sis milions cinc-cents un mil cent trenta-huit euros i dotze cèntims (29.228.672,12 €), dividit en 18.802 accions nominatives de tres mil cinc euros i sis cèntims (3.005,06 €) de valor nominal cada una.   
3. Autorització el president i el secretari del Consell d'Administració perquè realitzen els actes necessaris per a l'execució d'allò acordat en la present reunió, atorgant, si calen, les escriptures públiques corresponents i instant-ne la inscripció en el Registre Mercantil.   
4. Autorització el secretari del Consell d'Administració del Projecte Cultural de Castelló, SA, perquè certifique el contingut de l'acta de la Junta Universal d'Accionistes i els acords presos.   
Es troben presents tots els socis de la societat, ja que, pel fet de tractar-se d'una empresa pública de la Generalitat, la Generalitat n'és l'únic soci.   
Després de la deliberació oportuna, el Consell, en la seua condició de Junta General d'Accionistes, amb el caràcter d'Universal, per unanimitat,   
ACORDA  
Primer  
Ampliar el capital social de la mercantil en onze milions cinc-cents sis mil tres-cents setanta-quatre euros i setanta-quatre cèntims (13.095.263,74 €), per mitjà de l'emissió de 3.829 noves accions nominatives de 3.005,06 euros de valor nominal cada una, numerades de la 14.974 a la 18.802, ambdós inclusivament, de la mateixa sèrie i classe que les ja existents i amb els mateixos drets.   
Segon  
Donar una nova redacció a l'article 7 dels Estatuts socials elevant el capital social per la mateixa quantitat que l'ampliació de capital acordada. La nova redacció de l'article 7 dels Estatuts socials és la següent:   
«Article 7. Capital social i accionariat   
El capital social és de cinquanta-sis milions cinc-cents un mil cent trenta-huit euros i dotze cèntims (30.308.877,12 €), dividit en 18.802 accions nominatives de tres mil cinc euros i sis cèntims (3.005,06 €) de valor nominal cada una.  
Les accions de l'1 a la 14.973, ambdós inclusivament, estan totalment subscrites i desemborsades. Les accions de la 14.974 a la 18.802 estan desemborsades en un 27,24% del seu valor nominal, i els dividends passius es desemborsaran amb el calendari següent i en efectiu metàl·lic:  
- 9.405.837,80 euros per mitjà d'aportacions dineràries en efectiu en el moment de l'adopció de l'acord.  
- 2.100.536,94 euros per mitjà d'aportacions dineràries en efectiu en el moment ho requerisca el Consell d'Administració.  
En representació d'estes accions s'emetrà un títol múltiple».  
Tercer  
Facultar expressament el president i el secretari del Consell d'Administració perquè qualsevol d'ells, solidàriament i de manera indistinta, comparega davant de notari i eleve a públics, si cal, els acords anteriors, declarant-los executats i donant una nova redacció a l'article 7 dels Estatuts socials, amb les manifestacions que foren necessàries a este efecte. Se'ls faculta, així mateix, per a atorgar escriptures de rectificació o esmena de l'elevació a públics dels acords socials i per a realitzar totes les gestions que siguen necessàries a fi d'inscriure'ls en el Registre Mercantil.   
Quart  
Autoritzar el secretari del Consell d'Administració perquè certifique el contingut de l'acta de la present Junta Universal d'Accionistes i els acords presos.  
Estos acords es transcriuen literalment.   
Sense debatre més assumptes que els ressenyats en l'orde del dia, s'aprova l'acta corresponent a la present reunió de la Junta Universal d'Accionistes de la mercantil Projecte Cultural de Castelló, SA.  
El present acord s'ha de publicar en el Diari Oficial de la Comunitat Valenciana.   
Valencia, 23 de desembre de 2010  
El vicepresident primer i secretari del Consell,  
VICENTE RAMBLA MOMPLET